
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Δημιουργία ζώνης παραλίας στη θέση «ΔΙΒΟΥΝΙΑ - ΚΑΛΑΦΑ¬ 
ΤΗ» Άνω Μεράς Μυκόνου μπροστά από την ιδιοκτησία Μονής 
Παναγιάς Τουρλιανής . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμού Αμπελικού, κατηγοριοποίησή του και 
καθορισμός όρων αρτιότητας και δόμησης . 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 8074 (1) 

Δημιουργία ζώνης παραλίας στη θέση «ΔΙΒΟΥΝΙΑ - ΚΑΛΑΦΑΤΗ» 

' Ανω Μεράς Μυκόνου μπροστά από την ιδιοκτησία Μονής Πανα¬ 
γιάς Τουρλιανής. 

Η ΝΟΜΑΡΧΗΣ ΚΥΚΛΑΔΩΝ 
’ Εχοντας υπόψη: 

1. Τις διατάξεις του άρθρου 6 του Α.Ν. 2344/1940 «περί αιγια- 
λού και παραλίας» όπως ισχύει μετά την τροποποίησή του με τις 
διατάξεις του άρθρου 13 του Ν. 1078/1980 και του άρθρου 23 του 
Ν.1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/81/26.4.1982 (ΦΕΚ 214/26.4.1982 τεύχος Β') κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την 8205/27.11.84 απόφασή μας (ΦΕΚ 644/20.12.84 Τεύ¬ 
χος Δ’) σχετικά με τον καθορισμό των ορίων του αιγιαλού στη θέση 
«ΔΙΒΟΥΝΙΑ - ΚΑΛΑΦΑΤΗ» Άνω Μεράς Μυκόνου μπροστά από την 
ιδιοκτησία Μονής Παναγιάς Τουρλιανής. 

4. Τις διατάξεις του άρθρου 1 παρ. 1 του Ν. 3200/1955 
(97/Α/1955) «Περί διοικητικής αποκεντρώσεως» σε συνδυασμό με 
τις διατάξεις του από 28.6.1955 Β.Δ/τος «Περί εξαιρέσεως από της 
κατά το άρθρο 1 παρ. 1 του Νόμου 3200/1955 αρμοδιότητας των 
Νομαρχών, αντικειμένων τινών αρμοδιότητας του Υπουργού Οικονο¬ 
μικών» του Β.Δ 704/1970 και του άρθρου 1 παρ. 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές δια- 
νο"αρνιακού επιπέδου, αποφασίζουμε: 


Επικυρώνουμε την από 5.3.1984 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από τον Αύγουστο 1982 με κλίμακα 1:500 τοπογραφι¬ 
κό διάγραμμα που τη συνοδεύει το οποίο συντάχθηκε από τον Μιλτιά¬ 
δη Γιαννουλάκη τοπ. μηχανικό και θεωρήθηκε την 12.10.1984 από 
την Διεύθυνση Τεχν. Υπηρεσιών της Νομαρχίας Κυκλάδων, επί του 
οποίου η πιο πάνω Επιτροπή καθόρισε με κίτρινη γραμμή τα όρια της 
παραλίας στη θέση «ΔΙΒΟΥΝΙΑ - ΚΑΛΑΦΑΤΗ» Άνω Μεράς Μυκό¬ 
νου μπροστά από την ιδιοκτησία Μονής Παναγιάς Τουρλιανής. 

Η παρούσα απόφαση, μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως. 

Ερμούπολη, 11 Δεκεμβρίου 1985 
Η Νομάρχης 
ΕΛΙΣΑΒΕΤ ΠΑΠΑΖΩΗ 


ΕΚΘΕΣΗ 

Επιτροπής Καθορισμού του Αιγιαλού 
(άρθρο 14 ΠΔ 636/77) 

Για τον καθορισμό το πρώτον ή επανακαθορισμό των ορίων του αιγια- 

λού στην περιοχή, Διβούνια Καλαφάτη Κοινότητας Άνω Μεράς, 

Μυκόνου ιδιοκτησίας Ιεράς Μονής Παναγιάς Τουρλιανής Άνω 

Μεράς Μυκόνου. 

Στην Ερμούπολη την 5.3.84 οι υπογεγραμμένοι: 

1) Θωμάς Νάσιος Οικονομικός Έφορος ως Πρόεδρος. 

2) Πέτρος Κότταρης αναπληρωτής Δ/ντής Τ.Υ.Ν.Κ. ως μέλος 

3) Σάββας Βοσκόπουλος Λιμενάρχης Μυκόνου ως μέλος, αποτε- 
λούντες την μετά το υπ’ αριθ. 187.2/262/22.6.83 έγγραφο του 
ΓΕΝ συσταθείσα νέα Επιτροπή που συμπληρώνει το έργο της αρχικής 
που την αποτελούσαν οι: 

1) θωμάς Νάσιος Οικονομικός Έφορος ως Πρόεδρος 

2) Δημήτρης Τζουμακίδης Δ/ντής Τ.Υ.Ν.Κ. ως μέλος 

3) Σάββας Βοσκόπουλος Λιμενάρχης Μυκόνου ως μέλος 

και που στις 18.12.82 είχαν μεταβεί στην Μύκονο και καθόρισαν 
τα όρια του υπόψη αιγιαλού, δυνάμει του άρθρου 74 του ΠΔ 636/77 
και την οποία συνεκάλεσε ο Πρόεδρος με την 10.12.82 εντολή. 

Λαβόντες υπόψη: 

1) την από 9.9.82 αίτηση της Μονής Τουρλιανής Άνω Μεράς 
Μυκόνου δια της οποίας ζητείται ο καθορισμός των ορίων του αιγια- 
λού στην ανωτέρω περιοχή. 

2) Το υπό του Μηχ. Μιλτιάδη Γιαννουλάκη συνταχθέν τον Αύγου¬ 
στο του 1982 τοπογραφικό και υψομετρικό διάγραμμα σε δύο πινακί¬ 
δες σε κλίμακα 1:500 ηλεγμένα για την ακρίβεια της αποτυπώσεως 
υπό του Δημητρίου Τζουμακίδη'την 18.12.82 θεωρηθέν υπό της 
Δ.Τ.Υ.Ν.Κ. ως άρθρο 20 ν. 719/77 ορίζει. 

3) Τις διατάξεις του ΑΝ 2344 όπως αυτός τροποποιήθηκε καθώς 
και την προς τούτο σχετική Δικαστηριακή και Διοικητική Νομολογία. 

4) Την εκ της βπιτόπου μεταβάσεως της αρχικής Επιτροπής αχη 
ματισθείσα αντίληψη περί του πλάτους της βρεχομένης ζώνης τη 
ξηράς και λοιπών συναφών στοιχείων ήτοι: 

α) Περιγραφή της μορφολογίας της περιοχής: 

Η περιοχή είναι κατά το μεγαλύτερο μέρος αμμώδης με δύο τμ. 
ματα βραχώδη και με μεταβλητή κλίση (μέχρι και σχεδόν κατακορ 
φων πρανών) είναι πρωτογενές στο βραχώδες τμήμα με θάμνους, ενώ 
στο αμμώδες και στην γραμμή χειμερίου κύματος υπάρχουν με ο 
θάμνοι μεμονωμένοι (φρύγανα). 

β) Κατάσταση της ακτής. 

Βορείως, όπου και οι υπάρχουσες οικοδομές, υπάρχει ένας μώλο 
μεσημβρινώς η ακτή έναι βραχώδης και απόκρημνος, δυτικώς κάτι 
το μεγάλο τμήμα η ακτή είναι αμμώδης. 

γ) Κατάσταση θαλασσίου χώρου. 

Ομαλή μεταβολή βάθους στο αμμώδες τμήμα, απότομη αύξηση 
στο βραχώδες και μικρούς υφάλους κοντά στην ακτή. 

δ) Παλίρροια και θαλάσσια ρεύματα δεν υφίστανται. 

ε) Επικρατούσες καιρικές συνθήκες. 


Ανεμοι κυρίως βόρειοι, βορειοανοτολικοί. Μικρό ύψος κύματο- 
λόγω μεσημβρινού προσανατολισμού και κλειστού σχετικού κόλπου. 

5) Το υπ αριθμ. 187.2/262/22.6.83 έγγραφο του Γ.Ε.Ν. 

6) Το υπ’ αριθμ. 187.2/75/22.2.84 έγγραφο του Γ.Ε.Ν., αποφα¬ 
σίζει: 

I) Καθορίζει επί του ως άνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 

γραμμή 4, 5, 6.40 σύμφωνα με τις υποδείξεις του υπ’ αριθιχ. 

187.2/262/22.6.83 εγγράφου του Γ.Ε.Ν. 

β) Την οριογραμμή της παραλίας με συνεχή κίτρινη πολυγωνική 
γραμμή 1·,2’.39'. 


γ) Δεν εξαιρεί από τις ζώνες της παραλίας τα υπάρχοντα μόνιμα 
κτίσματα, σύμφωνα με το υπ’ αριθμ. ΠΟΛ. 105/29.7.83 έγγραφο 
του Υπουργείου Οικονομικών. 


Ο Πρόεδρος 
ΘΩΜΑΣ ΝΑΣΙΟΣ 


Τα Μέλη 

ΠΕΤΡΟΣ ΚΟΤΤΑΡΗΣ, ΣΑΒΒΑΣ ΒΟΣΚΟΠΟΤΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Π. 9748 (2) 

Καθορισμός ορίων οικισμού Αμπελικού, κατηγοριοποίησή του και κα¬ 
θορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του ΠΔ 24.4/3.5.1985 Δ' «Τρόπος καθορισμού 
ορίων των οικισμών της χώρας μέχρι 2.000 κατοίκους κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων - χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συ¬ 
μπληρώθηκε από τους μελετητές που αναφέρουμε παραπάνω, σύμφω¬ 
να με τις υποδείξεις των προδιαγραφών του ΐ.Χ.Ο.Π. για τη μελέτη. 

4. Την με αριθμ. απόφαση του Κοινοτικού Συμβουλίου. 

5. Την με αριθμ. 100/23.9.85 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Αμπελικού της Λέσβου στις κατηγο¬ 
ρίες ΣΤΑΣΙΜΟΣ (φθίνων - μικρός - αδιάφορος). 

2. Καθορίζουμε το όριο του οικισμού Αμπελικού Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2, 3 ...έως 16, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ ΦΕΚ 181 Δ' /3.5.1985 και για τον 


οικισμό Αμπελικό είναι άρτια τα γήπεδα που βρίσκονται μέσα στα 
όρια του οικισμού και έχουν ελάχιστο εμβαδό 300 τ.μ. 

β, Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσης του από 24.4.1985 Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Αμπελικό 
Λέσβου όπως αναγράφονται στο συνημμένο δελτίο αρχιτεκτονικής 
αναγνώρισης, από τους όρους αυτούς είναι υποχρεωτικοί αυτοί που 
ορίζει το ΠΔ 24.4/3/5/1985 ΦΕΚ 181 Δ' άρθρο 8 και σύμφωνα 
με την κατηγορία που ανήκει ο οικισμός σαν αδιάφορος, ενδιαφέρων 
ή αξιόλογος. 

5. α. Πριν από οποιαδήποτε κατάτμηση οικοπέδων εντός των ορί¬ 
ων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινοχρήστων χώρων 
σύμφωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Δ/γμα 24.4.1985 (ΦΕΚ 
181 Δ/3.5.1985). 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 6 Νοεμβρίου 1985 
Ο Νομάρχης 
Ν. ΣΗΦΟΥΝΑΚΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















